মুহাম্মদ ইদ্রিস আল-সেনুসি
আস সাইয়িদ মুহাম্মাদ ইদ্রিস বিন মুহাম্মাদ আল-মাহদি আস-সানুসি (আরবি: إدريس الأول), (১২ মার্চ ১৮৮৯–২৫ মে ১৯৮৩) ছিলেন রাজতান্ত্রিক লিবিয়ার প্রথম ও একমাত্র বাদশাহ। তিনি ১৯৫১ থেকে ১৯৬৯ খ্রিষ্টাব্দ পর্যন্ত শাসন করেছেন। এছাড়াও তিনি সানুসি তরিকার প্রধান ছিলেন। চিকিৎসা গ্রহণের জন্য তুরস্ক সফরের সময় মুয়াম্মার গাদ্দাফির নেতৃত্বে সংঘটিত একটি অভ্যুত্থানে তিনি ক্ষমতাচ্যুত হন।